Miramaren linna

Miramare on huvilinna nykyisessä Italiassa kahdeksan kilometriä Triestestä luoteeseen. Linna on rakennettu 1854–1856. Sen on omistanut aikoinaan arkkiherttua Maksimilian ja sittemmin Itävallan keisari. Linna on nykyisin museona.

Linnaa ympäröi laaja puisto, jossa on erilaisia eksoottisia puita.  Monien puiden taimet tai siemenet arkkiherttua toi matkoiltaan fregatti Novaralla. 

Maksimilian ihastui Triesten rannikon maisemiin, ja rakennutti linnan itselleen ja vaimolleen Charlottelle. He ehtivät asua siinä vain neljä vuotta, ennen kuin Maksimilian kutsuttiin Meksikon keisariksi, ja vain kolme vuotta myöhemmin hän kuoli tasavaltalaisten teloittamana.

Lähteet

Aiheesta muualla

Italian museot
Trieste